આ ટોળકીએ જે રાજકારણીઓને સકંજામાં લીધા છે તેમાં ભાજપના વરાછા વિસ્તારના ત્રણ આગેવાનો અને કોંગ્રેસના એકનો સમાવેશ થાય છે. ત્રણેય આગેવાનો પાટીદાર છે. જેમાંથી બે અત્યારે ધારાસભ્ય તરીકે પ્રજાનું પ્રતિનિધિત્ત્વ કરી રહ્યા છે. જ્યારે એક પૂર્વ ધારાસભ્ય છે. જેમને આ ટેન્શનના કારણે હૃદય રોગનો હુમલો પણ આવી ગયો હોવાનું જાણવા મળ્યું છે. તો સુરત શહેર પોલીસમાં સારી સારી જગ્યાએ ફરજ બજાવી બદલી પામી બહાર ગયેલા એક પોલીસ અધિકારીનો વીડિયો પણ આ ટોળકી પાસે હોવાનું જાણવા મળ્યું છે. આ ઉપરાંત હીરા-કાપડના ઉદ્યોગપતિઓ, બિલ્ડરો મળી કુલ 35 ધનિકોની વીડિયો ક્લિપ તૈયાર કરી હોવાનું આધારભૂત સૂત્રોએ કહ્યું હતું. જેમાં સુરત ઉપરાંત નવસારી-વાપી, દમણના ધનિકોનો સમાવેશ થાય છે.